《送王大行使岭外》
明代·胡应麟

迢递双旌色，朝行大海东。天垂鹏翼尽，日照蜃楼空。

玉节诸番卫，金函万国同。归来铜柱畔，题赋尉陀宫。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。